Það þýðir að nefndin óskar eftir upplýsingum um hverjir eigendur eru og hversu stóran hlut þeir eiga í framtakssjóðnum , “ segir Elva . Líkt og tíðkast með framtaks - og fjárfestingasjóði er eignarhald hans ekki opinbert . Því skipta eigendur sjóðsins ekki máli . Frummat , ekki stjórnvaldsákvörðun Í pósti sem Elva sendi Kjarnanum í dag segir að ákvörðun fjölmiðlanefndar hafi ekki verið stjórnvaldsákvörðun í skilningi stjórnsýslulaga , heldur hafi verið um frummat nefndarinnar að ræða . Í pósti Elvu segir ennfremur : „ Vakin er athygli á því að samkvæmt 4. mgr. 17. gr. laga um fjölmiðla getur fjölmiðlanefnd hvenær sem er krafist upplýsinga og gagna til að rekja megi eignarhald og / eða yfirráð allra fjölmiðla til einstaklinga , almennra félaga , opinberra aðila og / eða þeirra sem veita þjónustu fyrir opinbera aðila . Þess ber að geta að fjölmiðlanefnd hefur heimild til að leggja á stjórnvaldssekt sé brotið gegn ákvæði 17. gr. um skil á upplýsingum um eignarhald og yfirráð “ . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .